Diari Oficial de la Generalitat Valenciana


Sumari del DOGV 4135, del 26-11-2001 (2001/10273)

Resolució de 27 de juliol de 2001, del director general per a la Salut Pública, expedient número 2205/2000.
-----------------------------------------------------------------------------------------------------------

### Dades del document

Número de DOGV
:   4135

Data del DOGV
:   26-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/10321


Organisme emissor
:   Conselleria de Sanitat

Tipus de document
:   Anunci

Resolució de 27 de juliol de 2001, del director general per a la Salut Pública, expedient número 2205/2000. [2001/A10921]
  
Com que no ha sigut possible notificar de forma personal i directa a la persona interessada la Resolució del director general per a la Salut Pública de data 27 de juliol de 2001, dictada en l'expedient núm. 2205/2000, es publica en el Diari Oficial de la Generalitat Valenciana segons que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 24 d'octubre de 2001.- El director general per a la Salut Pública: Manuel Escolano Puig.
  
«Vist l'expedient sancionador número 2.205/2000 instruït per la Direcció Territorial de Sanitat de Castelló al Restaurant Navarra, CB, i el recurs d'alçada presentat contra la Resolució de la dita Direcció Territorial, de data 24 de novembre de 2000, resulten els fets següents:
  
Fets
  
1. L'expedient es va iniciar com a conseqüència de la inspecció practicada el dia 20 de juliol de 2000 pels inspectors afectes al Centre de Salut Pública de Castelló, a l'establiment de menjador col·lectiu Restaurant Navarra, titularitat de la mercantil Restaurante Navarra, CB, situat al carrer de Navarra, número 19, de la localitat d'Orpesa, en la qual es comprova, segons consta en l'acta número 13.298-F:
  
1r. No presenta llibre de menjadors col·lectius a nom del nou titular.
  
2n. Aliments preparats al costat d'aliments crus sense cap separació ni protecció en la cambra frigorífica.
  
3r. Temperatura dels plats preparats en la cambra frigorífica de 10º C.
  
2. Tramitat el dit expedient es dicta la Resolució de data 24 de novembre de 2000, notificada el 28 de novembre de 2000, en què s'estimen infringits l'article 35.a.1 de la Llei 14/1986, General de Sanitat, i l'article 2.1.1 del Reial Decret 1.945/1983, de 22 de juny, que regula les infraccions i sancions en matèria de defensa del consumidor i de la producció agroalimentària, en relació amb el que disposa:
  
- Per al fet primer: l'article 20.2 del Reial Decret 2.817/1983, de 13 d'octubre, que aprova la Reglamentació Tècnica Sanitària de Menjadors Col·lectius.
  
- Per al fet segon: l'article 16.7 del Reial Decret 2817/1983, esmentat adés.
  
- Per al fet tercer: l'article 17.3 del Reial Decret 2817/1983, esmentat adés.
  
I, per tant, imposa a Restaurant Navarra, CB, les sancions pecuniàries següents:
  
- Pel fet primer: vint mil pessetes (20.000 PTA / 120,20 euros).
  
- Pel fet segon: vint mil pessetes (20.000 PTA / 120,20 euros).
  
- Pel fet tercer: vint mil pessetes (20.000 PTA / 120,20 euros).
  
Fan un total de seixanta mil pessetes (60.000 PTA / 360,61 euros). Tot això d'acord amb l'article 36 de la Llei 14/1986, de 25 d'abril, General de Sanitat, i l'article 9 del Decret 44/1992, de 16 de març, del Govern Valencià.
  
3. Contra la resolució esmentada la interessada interposa recurs d'alçada en què se sol·licita que s'anul·le la sanció imposada, basant-se en la al·legacions següents:
  
1a. En relació amb el punt 1r, no disposar de llibre de menjadors col·lectius, s'indica que s'està tramitant i que disposa de fotocòpia del contracte d'arrendament i li falta el rebut de l'aigua del local que el titular del local no li ha entregat.
  
2a. Quant al punt 2n, no separar aliments preparats al costat d'aliments crus, s'ha esmenat el precepte esmentat.
  
3a. Respecte al punt 3r, s'ha reparat la cambra frigorífica.
  
Davant d'aquests fets són de consideració els fonaments de dret següents:
  
Fonaments de dret
  
1. La competència d'aquesta Direcció General té el seu suport legal en l'article 12 en relació amb l'article 16 del Decret 87/1999, de 30 de juliol, pel qual s'aprova el Reglament Orgànic i Funcional de la Conselleria de Sanitat, i el 9 del Decret 44/1992, de 16 de març, del Govern Valencià, de competència sancionadora en infraccions sanitàries, en concordança amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
2. L'article 137.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb el que estableix l'article 4 del Decret 44/1992, de 16 de març, del Govern Valencià, pel qual determina el procediment, les sancions i la competència sancionadora, en relació amb les infraccions sanitàries i d'higiene alimentària, estableix que els fets constatats pels funcionaris públics en una acta d'inspecció formalitzada en compliment de les seues funcions de vigilància i control, tindran valor provatori i es presumiran com a certs.
  
3. Les al·legacions de la interessada no desvirtuen la qualificació dels fets ni l'eximeixen de la responsabilitat, i més si tenim en compte que en l'acta d'inspecció número 17068-F, de data 25 de gener del 2001, alçada amb posterioritat a la interposició del recurs, es constata el següent:
  
- Continua sense presentar el llibre de visites ni cap altre document que prove que s'ha efectuat algun tràmit davant de la Conselleria de Sanitat.
  
- La temperatura de la carn en la cambra frigorífica és de 12º C.
  
Així, es manté la persistència de les deficiències descrites en els punts 1r i 3r. I respecte a la deficiència referida en el punt 2n, l'esmena posterior és un element positiu que, si bé no eximeix de responsabilitat, ha de ser tingut en compte per a minorar la sanció imposada.
  
Vistos els preceptes legals esmentats i la resta dels generals d'aplicació pertinent, resolc:
  
Estimar en part el recurs d'alçada interposat pel senyor Felipe García Fernández, en nom i representació de Restaurant Navarra, CB, contra la resolució de la Direcció Territorial de Sanitat de Castelló i, segons els fonaments de dret exposats, és procedent:
  
1r. Mantenir les sancions imposades pels punts 1r i 3r, que pujaven cada una a vint mil pessetes (20.000 PTA / 120,20 euros).
  
2n. Disminuir la sanció imposada respecte al punt 2n, que queda així en la quantia de deu mil pessetes (10.000 PTA / 60,10 euros).
  
El total és de cinquanta mil pessetes (50.000 PTA / 300,51 euros).
  
Aquesta resolució posa fi a la via administrativa i s'hi pot interposar recurs contenciós administratiu en el termini de dos mesos, comptadors a partir de l'endemà de la notificació i, a elecció del demandant, davant del jutjat contenciós administratiu del seu domicili o del domicili o seu de l'òrgan que dicta el present acte segons els articles 8, 14.1 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.